VALTIOVARAINMINISTERIÖ	ASETTAMISPÄÄTÖS	VM030:00/2003	
				
		11.6.2003		

Jakelussa mainituille	

työryhmän asettaminen

Asettaminen	Valtiovarainministeriö on tänään päättänyt asettaa Senaatti-kiinteistölakityöryhmän. 

Toimikausi 		16.6.2003 – 29.8.2003

Tavoitteet	Päämääränä on Senaatti-kiinteistöjä koskevan lain ja asetuksen Valtion kiinteistölaitoksesta uudistaminen huomioon ottaen erityisesti laki valtion liikelaitoksista (1185/2002). 

Tehtävät		Työryhmän tehtävänä on 

1) 	selvittää Valtion Kiinteistölaitoksesta annetun lain (1052/1998) ja asetuksen (1053/1998) muutostarpeet.  Tarve uudistaa lainsäädäntö aiheutuu ensisijaisesti laista valtion liikelaitoksista (1185/2002) sekä laista Valtion kiinteistölaitoksen nimen muuttamisesta nimeksi Senaatti-kiinteistöt (Laki 1209/2000); 

2) 	arvioida, mistä asioista ja seikoista on välttämätön tarve antaa uudesta valtion liikelaitoslaista poikkeavia säännöksiä Senaatti-kiinteistöjen laitoskohtaisessa laissa huomioon ottaen Senaatti-kiinteistöjen toimiala; ja  

3) 	arvioida ohjauksen kehittämiseen liittyen myös Senaatti-kiinteistöjen lakia alemmanasteisen normiohjauksen tarpeellisuus liikelaitoksille annettavan yleisen normiohjausta lisäksi. Ohjausta uudistettaessa arvioidaan myös Senaatti-kiinteistöjen seurannan ja raportoinnin sisältö.

4) 	selvityksensä ja arviointinsa perusteella valmistella hallituksen esityksen muotoon laadittu ehdotuksensa tarvittavaksi lainsäädännöksi ja ohjeistukseksi sekä tehdä muut toimenpide-ehdotukset.

Työryhmän tulee kuulla työnsä aikana Senaatti-kiinteistöjen asiakaskuntaa. 

Organisointi 		Puheenjohtaja:
Budjettineuvos Vesa Jatkola

Jäsenet:
Johtaja Kaj Hedvall, Senaatti-kiinteistöt
Vanhempi hallitussihteeri Jouko Okko, puolustusministeriö
Yli-insinööri Ilkka Väänänen, opetusministeriö
Neuvotteleva virkamies Kirsti Vallinheimo, valtiovarainministeriö
Hallitusneuvos Miliza Vasiljeff, valtiovarainministeriö

Sihteeri:
Lakiasiainpäällikkö Arja Virtanen, Senaatti-kiinteistöt

Työryhmän menot maksetaan momentilta 28.01.21.

		Valtiosihteeri 		Raimo Sailas

		Osastopäällikkö,
		budjettipäällikkö		Tuomas Sukselainen 

LIITE 		Muistio

JAKELU 		Työryhmän puheenjohtaja ja jäsenet
		Senaatti-kiinteistöt

TIEDOKSI		Alivaltiosihteeri  Juhani Turunen 
		Erityisavustajat 

G:\\Sak\Sak2003\Klv\Senaatti-kiinteistölaki-työryhmän asettaminen